**Návrh**

**Správa o plnení úloh KPSS obce Hosťovce za rok 2020**

Obec Hosťovce v roku 2020 na základe Priorít z KPSS obce poskytovala alebo zabezpečovala sociálne služby pre obyvateľov obce.

Na základe prerokovania stavu poskytovania sociálnych služieb územnom obvode obce obecné zastupiteľstvo obce Hosťovce

vyhlasuje spokojnosť/ n~~espokojnosť~~ s poskytovaním sociálnych služieb

Priorita č. 1 – Terénna opatrovateľská služba

Obec Hosťovce v roku 2020 neposkytovala a ani nezabezpečovala terénnu opatrovateľskú službu obyvateľom. Táto služba nie je zapísaná do Registra poskytovateľov sociálnych služieb Košického samosprávneho kraja.

Úloha na rok 2021:

- v prípade potreby zabezpečiť sociálnu službu pre obyvateľov obce Hosťovce

Priorita č. 2 – Sociálna služba v zariadení

Obec v roku 2020 nezabezpečovala prijatie obyvateľa obce do zariadenia sociálnych služieb mimo územného obvodu obce Hosťovce. Obec nedopláca ekonomicky oprávnené náklady za obyvateľa obce umiestneného v sociálnom zariadení.

Úloha na rok 2021:

* v prípade potreby zabezpečiť sociálnu službu v zariadení sociálnych služieb mimo územného obvodu obce

Priorita č. 3 – Stravovanie starších a odkázaných osôb, vrátane detí

V prípade potreby pre obyvateľov obce stravovanie je zabezpečené prostredníctvom registrovaného dodávateľa stravy.

Úloha na rok 2020:

* v prípade potreby zabezpečiť stravovanie seniorom a zdravotne postihnutým
* predškolákom upozorniť vzdelávacie zariadenie na zabezpečenie dotácie prostredníctvom ÚPSVaR na stravu vyplývajúcu zo zákona
* v prípade potreby deťom a žiakom v hmotnej núdzi

Priorita č. 4 – Integrácia detí vo výchovno-vzdelávacom procese

Deti navštevujú materskú a základnú školu v susednej obci Turňa nad Bodvoua vyučovací proces prebieha bez pomoci asistenta učiteľa.

Úloha na rok 2021:

* v prípade potreby upozorniť vzdelávacie zariadenie na zabezpečenie asistenta učiteľa pre deti so zdravotným znevýhodnením, zo sociálne znevýhodneného prostredia alebo s nadaním
* v prípade potreby zabezpečiť príspevok na školské pomôcky

Priorita č. 5 – Obyvatelia so sociálnymi a spoločenskými problémami

Obec nemala v roku 2020 spoločensky neprispôsobivé osoby. V rámci sociálnej pomoci obec neposkytla finančnú výpomoc obyvateľom. Potravinová pomoc v roku 2020 bola zabezpečená 7 obyvateľom prostredníctvom SČK.

Úloha na rok 2021:

* v prípade potreby spolupracovať s orgánmi verejnej a štátnej správy
* v prípade potreby poskytnúť pomoc rodinám

Priorita č. 6 – Nezamestnaní

Obec v roku 2020 zamestnávala 5 obyvateľov prostredníctvom ÚPSVaR.

Úloha na rok 2021:

* v prípade potreby zabezpečiť zamestnanie obyvateľov prostredníctvom ÚPSVaR

Priorita č. 7 – Vybudovanie bezbariérovosti v obci

Bezbariérovosť je riešená v obci čiastočne.

Úloha na rok 2021:

* v prípade možnosti požiadať o dotáciu na vyriešenie bezbariérovosti v obci

Priorita č. 8 – Legislatíva, Registrácia nových sociálnych služieb

Obec neupravovala legislatívu ohľadne sociálnych služieb ani nevykonala registráciu nových sociálnych služieb.

Úloha na rok 2021:

* v prípade potreby novelizovať miestnu legislatívu
* v prípade potreby zapísať do Registra poskytovateľov samosprávneho kraja novú sociálnu službu

Priorita č. 9 – Bytová výstavba a podpora obnovy bytového fondu

Obec nezabezpečovala bytovú výstavbu ani podporu obnovy bytového fondu.

Úloha na rok 2021:

* podľa požiadaviek poskytnúť pomoc

Priorita č. 10 – Vybudovanie cyklotrasy

Obec v roku 2020 nevybudovala žiadnu cyklotrasu.

Úloha na rok 2021:

* podľa možností

Priorita č. 11 – Vytvorenie zariadenia sociálnych služieb a podpora poskytovania sociálnych služieb pre potreby obce

V roku 2020 nebol registrovaný iný verejný alebo neverejný poskytovateľ sociálnej služby v územnom obvode obce Hosťovce a žiadny subjekt neponúkol spoluprácu pri poskytovaní potrebných sociálnych služieb v územnom obvode obce Hosťovce.

Úloha na rok 2021:

* podľa možnosti a potreby zabezpečiť potrebné sociálne služby

Obecné zastupiteľstvo obce Hosťovce zobralo na vedomie správu o plnení úloh KPSS za rok 2020 dňa ............... uznesením č. ................

Hosťovce, dňa .......

Vypracoval/a: .............................. Schválil: ...................-starosta obce